CELEX: 62012TN0380
Language: sk
Date: 2012-08-22 00:00:00
Title: Vec T-380/12: Žaloba podaná 22. augusta 2012 — Demon International/ÚHVT — Big Line Sas di Graziani Lorenzo (DEMON)

27.10.2012   
            
            
               SK
            
            
               Úradný vestník Európskej únie
            
            
               C 331/28
            
         
      Žaloba podaná 22. augusta 2012 — Demon International/ÚHVT — Big Line Sas di Graziani Lorenzo (DEMON)
      (Vec T-380/12)
      (2012/C 331/53)
      Jazyk, v ktorom bola podaná žaloba: nemčina
      
         Účastníci konania
      
      
         Žalobkyňa: Demon International, LC (Orem, Spojené štáty americké) (v zastúpení: T. Krüger, advokát)
      
         Žalovaný: Úrad pre harmonizáciu vnútorného trhu (ochranné známky a vzory)
      
         Ďalší účastník konania pred odvolacím senátom: Big Line Sas di Graziani Lorenzo [Thiene (VI), Taliansko]
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 20. júna 2012 vo veci R 1845/2011-4,
               
            
                  —
               
               
                  zaviazal žalovaný Úrad pre harmonizáciu vnútorného trhu (ochranné známky a vzory) na náhradu všetkých trov konania, vrátane trov odvolacieho konania R 1845/2011-4.
               
            
         Dôvody a hlavné tvrdenia
      
      
         Zapísaná ochranná známka Spoločenstva, ktorá je predmetom návrhu na vyhlásenie neplatnosti: obrazová ochranná známka obsahujúca slovný prvok „Demon“ pre tovary triedy 9 — ochranná známka Spoločenstva č. 6 375 398.
      
         Majiteľ ochrannej známky Spoločenstva: Big Line Sas di Graziani Lorenzo.
      
         Účastník, ktorý sa domáha vyhlásenia neplatnosti: žalobkyňa.
      
         Odôvodnenie návrhu na vyhlásenie neplatnosti: medzinárodná slovná ochranná známky „DEMON“ pre tovary triedy 28.
      
         Rozhodnutie výmazového oddelenia: čiastočné vyhovenie návrhu na vyhlásenie neplatnosti.
      
         Rozhodnutie odvolacieho senátu: vyhovenie odvolaniu a odmietnutie návrhu na vyhlásenie neplatnosti.
      
         Dôvody žaloby: porušenie článku 53 ods. 1 písm. a) v spojení s článkom 8 ods. 1 písm. b) nariadenia č. 207/2009.